አንዳንዶች መንግሥት በላይኛው አስፈጻሚ ላይ እየወሰደ ያለውን ርምጃ ከህዝብ ጋር ቀን ከቀን የሚያገናኙ የታችኛው አስፈጻሚ ድረስ ሊያወርደው ይገባዋል ሲሉ ይደመጣሉ። በእርግጥም ተገቢነት ያለው አስተያየት ነው። መንግሥት ከአገር አጠቃላይ ብሔራዊ ጥቅም ይልቅ የራሳቸውንና የቢጤዎቻቸውን ጥቅም ብቻ ለሚያስቀድሙ አንዳንድ የወረዳና የቀበሌ ፈጻሚዎች ሳይቀር ምህረት አያደርግም። በራሳቸው የማይተማመኑና በፅናት የሚቆሙለት ሕዝባዊ ዓላማ የሌላቸው ራስ ወዳዶች፣ ሕዝብን በመከፋፈል፣ የህዝብን ጥቅም ችላ በማለት በየቦታው ችግር ሲፈጥሩ የነበሩትን በየደረጃው ያሉ አስፈጻሚዎች በጥልቅ ተሃድሶው ተነቅሰው ይወጣሉ።
